Qirg‘izistonda sodir bo‘lgan zilzila kuchi Namanganda sezildi

Qirg‘izistonda 29-yanvar kuni Toshkent vaqti bilan soat 21:49 da zilzila qayd etildi, deya xabar bermoqda FVV Seysmoprognostik monitoring Respublika markazi.
Xabar berilishicha, Zilzila episentri Toshkent shahridan 150 km shimoli-sharqiy yo‘nalishdagi masofada joylashgan bo‘lib, o‘chog‘i 10 kilometr chuqurlikda, magnitudasi 3,9 ballga teng bo‘lgan.
Yerosti silkinishlari kuchi Namanganda 2 ballni tashkil etgan.
Avvalroq 17-yanvar kuni O‘zbekistonning qator viloyatlarida uncha kuchli bo‘lmagan yerosti silkinishlari qayd etilgani, 11-yanvar kuni Farg‘ona vodiysi viloyatlarida zilzila sezilgani, 1-yanvar kuni Toshkent shahrida 3 ballik zilzila qayd etilgani, 22-yanvarda Qirg‘izistonda sodir bo‘lgan zilzila kuchi Farg‘ona va Andijon viloyatlarida sezilgani, 26-dekabr kuni esa O‘zbekistonning aksariyat shaharlari bo‘ylab davomli yerosti silkinishlari yuz bergani ma’lum qilingan edi.